- Իհարկե, լավ հարթակ է, եթե քաղաքական դրդապատճառներ չունենայինք, և ընդդիմությունը կարողանար ընտրական մեխանիզմներ կիրառել: Բայց մյուս կողմից, ովքեր քաղաքականությամբ են զբաղվում, գիտեն, որ ՏԻՄ ընտրություններում ոչինչ էլ չի փոխվում, քանի որ ՏԻՄ-ը ֆինանսական ռեսուրսների չի տիրապետում: Ընդհակառակը, այն կախված է մարզպետներից, ովքեր էլ որոշում են, թե որին որքան գումար տան և այլն: Այսինքն, ՏԻՄ ղեկավարներն, այսպես թե այնպես, դառնում են մարզպետների կամակատարները: Այդ է պատճառը, որ կարևորելով ՏԻՄ համակարգը, պետք է արձանագրենք, որ Հայաստանում այն բոլորովին այլ ուղղվածություն ունի: Ասել, թե ՏԻՄ ընտրություններով համապետական ընտրությունների համար համակրանք կարելի էր շահել` ճիշտ չի լինի: